eo it eo eo eo eo es eo eo eo eo eo eo eo eo it eo fr es es eo eo eo eo eo nl eo en eo de eo eo eo eo eo en es tr es eo et eo es tr eo en es es eo de cs lt eo eo eo sv eo war eo eo eo hbs_lat eo de eo en it eo eo eo eo nl pt nl nl ceb eo eo eo eo eo eo eo eo eo eo pt eo pt eo eo eo eo eo eo eo eo eo eo eo eo eo eo eo eo eo es es es id es es en es eo eo eo eo eo eo eo eo eo eo eo es eo eo eo eo eo eo eo es cs eo es eo fr eo eo eo en eo eo eo eo eo it en en eo it it eo eo eo eo lt eo eo eo eo de es eo eo eo eo eo sv ur eo eo eo eo es eo eo eo eo eo eo eo eo tr nl eo eo it eo eo eo eo eo eo eo eo eo eo eo eo cv nl de am an ar arz en az ru sv bg bn br hbs_lat ca id hbs_lat cy da de el en es et eu ast fa fi nn fr it da fy de gd lt fa gn de ku he hi hbs_lat tl hu hy it id es is it ja jv ka az sah kk ko en ku pl cs it it lb it nl lt lv en en ml be mr ms mzn nl nb nb es fr ta id en pl pms pnb pt io it ro es ru es jbo en hbs_lat en sk sl sq hbs_lat nl sv hu en th ceb tr ug fy ur uz fr vi en ceb pl zh zh fr zh eo eo eo eo eo eo eo eo eo
El Vikipedio, la libera enciklopedio
hispane: Comunidad Autónoma de Andalucía
Ponto El Alamillo sur rivero Gvadalkiviro, en Sevilo, Andaluzio.
- Jerez de la Frontera
7 m s. m.
37°23′00″N 05°59′00″W  /  37.383333°N, 5.983333°U / 37.383333; -5.983333 (Andaluzio)
87 268 km² (8 726 800 ha)
8 039 399 (2007)
30-a de decembro 1981
Situo de Sevilo enkadre de Hispanio
Situo de Andaluzio enkadre de Hispanio
Andaluzio aŭ Andaluzujo (hispane: Andalucía [andaluθia]) estas Historia Nacieco de Hispanio, kiu kiel aliaj hispanaj naciecoj kaj regionoj konstituiĝas en Aŭtonoma Komunumo kun sia propra registaro, parlamento, justico, ktp.
Andaluzio estas la Aŭtonoma Komunumo kun plej da loĝantoj (preskaŭ 8.000.000) kaj la dua plej granda komunumo el Hispanio kun 87.300 km2. En Andaluzio estas parolata la andaluza. La andaluza estas dialekto de la hispana lingvo, origino de aliaj hispanaj dialektoj kiel la kanaria aŭ sudamerikaj hispandialektoj.
Mitologie konata kiel la Vesperlando kie estis la Ĝardeno de la Hesperidoj vizitita de Heraklo, Andaluzio estus laŭ kelkaj mitologiistoj la tero kie originis la fama mito de la Atlantido kiel memoro de la antikva Tartezo.
En Andaluzio, oni trovas grandegan ekologian diversecon. En la sama regiono oni povas ĝui montarojn kiel Sierra Nevada (Neĝata Montaro), arbarojn en Ĥaeno, longajn paradizajn plaĝojn en Malago, Kadizo, Onubo, Granado kaj Almerio kie estas ankaŭ dezerto. Pro tio Andaluzio estas la plej turismeca komunumo el Hispanio.
Ĝin trairas inter aliaj la riveroj Gvadiano kaj Gvadalkiviro.
En ĝi abundas olivarboj, korkokverkoj kaj anzinoj.
Aŭtonoma registaro[redakti | redakti fonton]
La registaro de la aŭtonoma komunumo (Junta de Andalucía) konsistas el la Ekzekutiva Konsilantaro, la Prezidento kaj la Parlamento.
Ekde 23-an de aprilo de 2009, la Prezidento de la Aŭtonoma Registaro de Andaluzio estas José Antonio Griñán, post renunco de Manuel Chaves, kiu estis nombrita Tria Vicprezidento de la Hispana Registaro pri teritoriaj aferoj.
La ĉefurbo de Andaluzio estas Sevilo, kie situas la sidejoj de la Parlamento kaj la Registaro (Junta de Andalucía). Tamen la sidejo de la jurpovo estas Granado.
Administra divido[redakti | redakti fonton]
La municipo estas la baza administra unuo en la hispanaj aŭtonomaj komunumoj, kaj inter ili, Andaluzio dividiĝas en 770 municipoj.
La ĉefa grupigo de municipoj estas la provinco, fare de la ŝtata parlamento, sed la hispana Registro de Lokaj Entoj [1] ankaŭ inkludas aliajn grupigojn de municipoj, fare de la aŭtonomaj komunumoj kiel komarkoj aŭ urbaj aglomeraĵoj, kaj aliaj fare volonte de la aligantaj municipoj, kiel mankomunumoj. En Andaluzio estas la sekvajn administraj unuoj: [2]
Municipios: 770 municipoj. Vidu Municipoj de Andaluzio.
Provincias: 8 provincoj. Vidu Provincoj de Andaluzio.
EATIM: 47 komunumoj submunicipaj. Kelkaj municipoj havas subunuoj (EATIM, Entidad de ámbito territorial inferior al municipio).
Mancomunidades: 89 mankomunumoj, kies kreado kaj organizo volonte faras grupoj de municipoj por dungi konkretajn komunajn servojn.
Comarcas kaj Áreas metropolitanas: La andaluza registaro rajtas organizi tiujn administrajn unuojn, komarkoj kaj urbaj aglomeraĵoj, sed la administra mapo ankoraŭ estas nedifina. Kelkaj provincaj registaroj (Diputaciones) parolas pri komarkoj, tamen ne estas agnoskitaj entoj, sed simple estas regionoj laŭ proksimeco kaj historiaj ligiloj.
La ok provincoj de Andaluzio estas:
Almerio (8.774 km2), kun 102 municipoj.
Granado (12.531 km2), kun 168 municipoj.
Ĥaeno (13.498 km2), kun 97 municipoj.
Kadizo (7.365 km2), kun 44 municipoj.
Kordovo (13.718 km2), kun 75 municipoj.
Malago (7.276 km2), kun 100 municipoj.
Onubo (10.085 km2), kun 79 municipoj.
Sevilo (14.001 km2), kun 105 municipoj.
Iliaj ĉefurboj estas la samnomaj urboj.
Vidu ankaŭ[redakti | redakti fonton]
Eksteraj ligiloj[redakti | redakti fonton]
Oficiala Paĝaro de Andaluzia Registaro
Oficiala Paĝaro de Andaluzia Administracio
Zoziedá pal Ehtudio'el Andalú (ZEA)
Referencoj[redakti | redakti fonton]
↑ Registro de Entidades Locales de la Hispana Registaro.
↑ Lokaj Entoj en Andaluzio, studo de la hispana ministerio pri teritoriaj aferoj.
v • d • r
Almerio • Granado • Ĥaeno • Kadizo • Kordovo • Malago • Onubo • Sevilo
Almerio • Granado • Ĥaeno • Kadizo • Kordovo • Malago • Onubo • Sevilo
Aŭtonomaj Komunumoj de Hispanio
Andaluzio | Aragono | Asturio | Balearoj | Ekstremaduro | Eŭskio | Galegio | Kanarioj | Kantabrio | Kastilio kaj Leono | Kastilio-Manĉo | Katalunio | Madrido | Murcio | Navaro | Rioĥo | Valencia Komunumo
Aŭtonomaj urboj: Ceŭto | Melilo  Aliaj teritorioj: Ĉafarinoj, Vélez de la Gomera, Alhucemas
Vidu ankaŭ[redakti | redakti fonton]
Aŭtonomaj Komunumoj de Hispanio
Administra unuo kun ŝablono Geokesto
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 12:41, 1 mar. 2017.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco
Vidigo por porteblaj aparatoj